Cees Nooteboom
Cees Nooteboom (ganet Cornelis Johannes Jacobus Maria Nooteboom d'an 31 a viz Gouere 1933 e Den Haag) a zo ur skrivagner nederlandek. Liesseurt eo e oberenn : romantoù, barzhonegoù, danevelloù beajoù. Meur a briz lennegel a zo bet tapet gantañ ha meneget eo bet e anv evit kaout priz Nobel al lennegezh.

E vuhez

E Den Haag e voe ganet Cees Noteboom. Eno eo e oa marvet e dad e 1945 abalamour d'ur vombezadeg. Mamm Noteboom a zimezas en-dro e 1948. Mont a reas-eñ da veur a skol brevez eil derez, e Venray hag en Eindhoven. En ur skol en Utrecht ec'h echuas e studioù en eil derez.

Goude labourat en un ti-bank e Hilversum e veajas en Europa. Ouzhpenn sevel skridoù lennegel e labouras evit ar sizhunieg politikel Elsevier etre 1957 ha 1960 hag evit ar gazetenn de Volkskrant etre 1961 ha 1968. E 1967 e voe lakaet e penn rann beajoù ar gelaouenn Avenue.

E 1957 en em ginnigas evel martolod e bourzh ur lestr-karg a yae war-zu Surinam a-benn goulenn dimeziñ gant Fanny Lichtveld. E 1964 e tispartijont. En e levr De verliefde gevangene (1958) e kont ar pezh a rea d'ar mare-se. Daremprediñ a reas ar ganerez Liesbeth List ivez. Hiziv an deiz ez eo dimezet gant Simone Sassen hag e kas e amzer etre Amsterdam hag enezenn Menorca.

Ouzhpenn ar prizioù lennegel liesseurt bet tapet gantañ eo bet lakaet da doktor a enor gant skol-veur Radboud Nijmegen 2006 ha gant skol-veur dieub Berlin e 2008.

Lennegezh

Gant e romant kentañ, Philip en de anderen (1955) e ditl e tapas kaout Priz Anne Frank. E 1963 e lakaas embann De ridder is gestorven ha goude-se e chomas hep embann levr ebet e-pad 17 vloaz. E 1980 e lakaas embann ar romant Rituelen hag a voe priziet-tre en Izelvroioù ha gantañ e tapas kaout Priz Pegasus. Gant Boekenweek (1991) e c'hounezas Priz Aristeion 1993.

Brudet eo Nooteboom a-drugarez d'e levrioù diwar-benn e veajoù. En o zouez emañ Een middag in Bruay, Een nacht in Tunesië ha De omweg naar Santiago hag a awenas ar sonaozer spagnol Benet Casablancas hag a savas "Six Glosses" (2010) diwarnañ. E chomadenn e Berlin a gont el levrBerlijn 1989-2009, hag a zo dastumad Berlijnse notities, Terugkeer naar Berlijn ha pennadoù nevez.

Meur a sonaozer izelvroat ha spagnol a zo bet awenet gant e levr De omweg naar Santiago hag e 2010 e voe aozet un droiad sonadegoù en Izelvroioù gant Ensemble 88. Noteboom a gemeras perzh en abadenn gentañ.

E oberenn

Romantoù ha dastumadegoù istorioù 

 1955 Philip en de anderen
 1958 De verliefde gevangene
 1963 De ridder is gestorven
 1980 Rituelen
 1981 Een lied van schijn en wezen
 1982 Mokusei! Eine Liebesgeschichte
 1984 In Nederland
 1986 Het Spaans van Spanje
 1988 De brief
 1991 Het volgende verhaal
 1998 Allerzielen
 2004 Paradijs verloren
 2007 Rode Regen
 2009 ’s Nachts komen de vossen

Barzhonegoù 
 1956 De doden zoeken een huis
 1959 Koude gedichten
 1960 Het zwarte gedicht
 1964 Gesloten gedichten
 1970 Gemaakte gedichten
 1978 Open als een schelp – dicht als een steen
 1982 Aas. Gedichten
 1982 Het landschap verteld. Paesaggi narrati
 1984 Vuurtijd, ijstijd. Gedichten 1955–1983
 1989 Het gezicht van het oog
 1991 Water, aarde, vuur, lucht
 1999 Zo kon het zijn
 2000 Bitterzoet, honderd gedichten van vroeger en zeventien nieuwe
 2005 De slapende goden / Sueños y otras mentiras, maendresadennoù gant Jürgen Partenheimer

Danevelloù beajoù 
 1963 Een middag in Bruay. Reisverslagen
 1965 Een nacht in Tunesië
 1968 Een ochtend in Bahia
 1971 Bitter Bolivia. Maanland Mali
 1978 Een avond in Isfahan
 1981 Voorbije passages
 1983 Waar je gevallen bent, blijf je
 1985 De zucht naar het Westen
 1986 De Boeddha achter de schutting. Aan de oever van de Chaophraya
 1989 De wereld een reiziger
 1990 Berlijnse notities
 1991 Vreemd water
 1992 De omweg naar Santiago 
 1992 Zurbarán
 1993 De konig van Surinam
 1995 Van de lente de dauw. Oosterse reizen
 1997 De filosoof zonder ogen : Europese reizen
 1997 Terugkeer naar Berlijn
 2002 Nootebooms Hotel 
 2005 Het geluid van Zijn naam. Reizen door de Islamitische wereld
 2009 Berlijn 1989/2009
 2010 Scheepsjournaal

Arnodadennoù 
 1968 De Parijse beroerte
 1980 Nooit gebouwd Nederland 
 1993 De ontvoering van Europa
 1993 Zelfportret van een ander. Dromen van het eiland en de stad van vroeger

Notennoù

Skrivagnerien nederlandek
Skrivagnerien an Izelvroioù
Ganedigezhioù 1933
Meneger ar skrivagnerien
Marc'heien al Lejion a enor